# La Varenne

La Varenne :
| Kember an adstêr Diwazh a-zehoù hag al Liger a-gleiz, gant kêriadenn La Varenne en diadreñv. ||
| Bro | Marzoù Breizh-Anjev |
| Melestradurezh ||
| Stad | Frañs |
| Rannvro | Broioù-al-Liger |
| Departamant | Maine-et-Loire |
| Arondisamant | Cholet |
| Kanton | Champtoceaux |
| Kod kumun | 49360 |
| Kod post | 49270 |
| Maer Amzer gefridi | Jean-Charles Juhel 2014-2015 |
| Etrekumuniezh | Communauté de communes du canton de Champtoceaux |
| Bro velestradurel | Pays des Mauges |
| Lec'hienn web | http://www.mairie-la-varenne.fr |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | kreiz-kêr : 64 m bihanañ 1 m — brasañ 82 m |
| Gorread | 14,19 km² |
| kemmañ |
La Varenne a zo ur gumun c'hall gozh e departamant Maine-et-Loire e rannvro Broioù-al-Liger. Abaoe miz Kerzu 2015 eo un darn eus kumun nevez Orée-d'Anjou.

## Douaroniezh

Ur gumun eus Norzh ar Mauges e oa La Varenne, etre ribl su al Liger hag an Diwazh, war an harzoù etre departamantoù Maine-et-Loire ha Liger-Atlantel, war-hed 25 km diouzh Naoned er c'hornôg, 15 km diouzh Ankiniz er reter ha 70 km diouzh Añje er reter.
Champtoceaux e Maine-et-Loire, Bargazh, Chapel-Baz-Meur, Keller hag Oudon e Liger-Atlantel eo ar c'humunioù amezek.

## Kêraoz

Hervez ar rummadur savet gant EBSSA e 1999 e oa La Varenne ur gumun diwar ar maez unpol hag a zo lod e tolead kêr Naoned hag e takad kêrel Naoned-Sant-Nazer (gwelet ar bajenn Kumunioù Liger-Atlantel) daoust dezhi bezañ en departamant Maine-et-Loire.

## Istor

Ent-istorel emañ La Varenne e-barzh Marzoù Breizh-Anjev (a ya eus takad Champtoceaux betek Montfaucon), er Mauges.
En X$^{vet}$ kantved e voe aloubet tiriadoù nevez gant Foulk Nerra hag astenn a reas Anjev er C'hornôg betek ar stêr Diwazh hag er Su dre aloubiñ ar Mauges.
Er par tiriadel, gwirel ha politikel e kleve La Varenne ouzh dugelezh ha kontelezh Anjev.
Er par relijiel e chomas parrez La Varenne e dalc'h eskopti Naoned betek an Dispac'h Gall, evel Champtoceaux, Beuzid-an-Doured, Landemont, Liré, Montfaucon hag un nebeud kêriadennoù anjevat all. En 1790 e voe staget an holl gumunioù-se war-bouez Beuzid-an-Doured ouzh eskopti Añje hag ouzh an departamant nevez Maine-et-Loire.

## Melestradurezh
### Melestradurezh kêr

Roll maered La Varenne :
| Mare | Mare | Anv | Karg |
| Meurzh 2014 | → bremañ | Jean-Charles Juhel | |
| Meurzh 2008 | Meurzh 2014 | Daniel Pinier | |
| Meurzh 2001 | Meurzh 2008 | Bernard Staub | Ijinour stlennegour |
| N'eo ket anavezet c'hoazh an holl fedoù. |||||

### Etrekumuniezh

Ezel eo ar gumun eus communauté de communes du canton de Champtoceaux, ezel eus sindikad kemmesk Pays des Mauges eo zoken.

## Monumantoù ha traoù heverk

* Kastell La Varenne savet adal 1840 gant an tiegezh De La Bourdonnaye. Enskrivet e voe evel monumant istorel e 1992.

## Tud brudet

* Georges Brassens en deus kanet ur ganaouenn diwar-benn La Varenne.

## Gwelet ivez
### Pennadoù kar

* Mauges
* Roll kumunioù Maine-et-Loire

### Liammoù diavaez

a vo kavet e Wikimedia Commons.
* Lec'hienn an ti-kêr

## Daveennoù ha notennoù

* ↑ Roadennoù ofisiel e lec'hienn an EBSSA
* ↑ (fr) EBSSA, aozadur EPCI kanton Champtoceaux (244900783), lennet d'an 3 Here 2013
* ↑ (fr) Kastell La Varenne e lec'hienn ministrerezh ar sevenadur